בס"ד

### השבת והמשכן

\*\*הסיכום לא עבר הגהה של הרב איתמר

השבוע נתבונן בפרשיית השבת שמופיע בצמוד לצווי על המשכן ונשאל למה הם מופיעים יחד?מה הקשר ביניהם? נזהה שיש כפילות בפרשייה ומתוך התבוננות מעמיקה יותר נבחין ב"בשתי שבתות" אם אופי שונה אחת מהשנייה. שבת אחת היא שבת שמייצגת את ממד הקדושה והיא מושוות לפרשיית ברית מילה. השבת הראשונה משלימה את ממד הזמן מתוך שלושת הממדים המוכרים כעש"ן, ובכך יוצרת קדושה יחד עם המשכן שמייצג את האדם והמקום גם בזמן.

השבת השנייה נראה שהיא מתאימה בזיקה לבריאת העולם, מטרתה לשחזר את סיפור הבריאה, והזיקה של המשכן גם הוא לסיפור הבריאה יוצרת לנו תמונה שלמה שהשבת והמשכן ביחד עם מלאכות המשכן שאסורות בשבת מזכירות לנו את סיפור הבריאה ומנכיחות את בניית המקום בשביל שה' ישכון בתוכו.
נסיים אם דבריו של ר' נחמן, כל אדם צריך להתבונן במלאכות בחיי היום יום שלו כאילו הם מלאכות המשכן ובכך להעניק להם משמעות ותכלית שתתן לו את התחושה שהוא בונה משכן בכל יום ויום.

פרשת ויקהל מתחילה בתיאור של השבת, ואפשר לומר שהתיאור של השבת בויקהל מופיע כבר בכי תשא-

**שמות לא – בסוף הציווי על המשכן:**

**(יב) וַיֹּאמֶר ד' אֶל משֶׁה לֵּאמֹר: (יג) וְאַתָּה דַּבֵּר אֶל בְּנֵי יִשְׂרָאֵל לֵאמֹר אַךְ אֶת שַׁבְּתֹתַי תִּשְׁמֹרוּ כִּי אוֹת הִוא בֵּינִי וּבֵינֵיכֶם לְדֹרֹתֵיכֶם לָדַעַת כִּי אֲנִי ד' מְקַדִּשְׁכֶם: (יד) וּשְׁמַרְתֶּם אֶת הַשַּׁבָּת כִּי קֹדֶשׁ הִוא לָכֶם מְחַלֲלֶיהָ מוֹת יוּמָת כִּי כָּל הָעֹשֶׂה בָהּ מְלָאכָה וְנִכְרְתָה הַנֶּפֶשׁ הַהִוא מִקֶּרֶב עַמֶּיהָ: (טו) שֵׁשֶׁת יָמִים יֵעָשֶׂה מְלָאכָה וּבַיּוֹם הַשְּׁבִיעִי שַׁבַּת שַׁבָּתוֹן קֹדֶשׁ לַד' כָּל הָעֹשֶׂה מְלָאכָה בְּיוֹם הַשַּׁבָּת מוֹת יוּמָת: (טז) וְשָׁמְרוּ בְנֵי יִשְׂרָאֵל אֶת הַשַּׁבָּת לַעֲשׂוֹת אֶת הַשַּׁבָּת לְדֹרֹתָם בְּרִית עוֹלָם: (יז) בֵּינִי וּבֵין בְּנֵי יִשְׂרָאֵל אוֹת הִוא לְעֹלָם כִּי שֵׁשֶׁת יָמִים עָשָׂה ד' אֶת הַשָּׁמַיִם וְאֶת הָאָרֶץ וּבַיּוֹם הַשְּׁבִיעִי שָׁבַת וַיִּנָּפַשׁ**:

הפסוקים הם מוכרים, אך לא תמיד אנחנו שמים לב למקום הופעתם, שהרי לפני זה יש את פרשת תרומה ותצווה ושם אנחנו קוראים את הציווי על המשכן ולא ברור למה פתאום התורה חוזרת שוב דווקא על הציווי של השבת. מה הקשר בין השבת למשכן? הציווי על השבת הופיע כבר במן ובעשרת הדיברות ולא ברור הקשר ביניהם ולמה נכתבה שוב.

הזיקה בין השבת למשכן הגדירה את המלאכות האסורות בשבת-

1**. אין חייבים אלא על מלאכה שכיוצא בה היתה במשכן (שבת מט ע"ב)**

**2. אֶת שַׁבְּתֹתַי תִּשְׁמֹרוּ וּמִקְדָּשִׁי תִּירָאוּ אֲנִי ה' (ויקרא יט,ל)**

**רש"י: אף על פי שאני מזהירכם על המקדש, אֶת שַׁבְּתֹתַי תִּשְׁמֹרוּ, אין בניין בית המקדש דוחה שבת.**

את השאלה הזאת נצטרך לבחון מתוך הפרשיה בכי תשא על השבת. נראה שהפרשיה כתובה באופן ארוך וכפול ואם נחלק את הפרשיה לטבלה נראה שבעצם יש שתי שבתות בפנים-

|  |  |
| --- | --- |
| **שבת של ישראל (קדושת ישראל)** | **שבת של ה' (בריאת העולם)** |
| (יב) וַיֹּאמֶר ד' אֶל משֶׁה לֵּאמֹר: (יג) וְאַתָּה דַּבֵּר אֶל בְּנֵי יִשְׂרָאֵל לֵאמֹר |
| אַךְ אֶת שַׁבְּתֹתַי תִּשְׁמֹרוּ | (טו) שֵׁשֶׁת יָמִים יֵעָשֶׂה מְלָאכָה וּבַיּוֹם הַשְּׁבִיעִי שַׁבַּת שַׁבָּתוֹן קֹדֶשׁ לַד' |
| כִּי אוֹת הִוא בֵּינִי וּבֵינֵיכֶם לְדֹרֹתֵיכֶם | כָּל הָעֹשֶׂה מְלָאכָה בְּיוֹם הַשַּׁבָּת מוֹת יוּמָת: |
| לָדַעַת כִּי אֲנִי ד' מְקַדִּשְׁכֶם: | (טז) וְשָׁמְרוּ בְנֵי יִשְׂרָאֵל אֶת הַשַּׁבָּת לַעֲשׂוֹת אֶת הַשַּׁבָּת לְדֹרֹתָם בְּרִית עוֹלָם: |
| (יד) וּשְׁמַרְתֶּם אֶת הַשַּׁבָּת | (יז) בֵּינִי וּבֵין בְּנֵי יִשְׂרָאֵל אוֹת הִוא לְעֹלָם |
| כִּי קֹדֶשׁ הִוא לָכֶם | כִּי שֵׁשֶׁת יָמִים עָשָׂה ד' אֶת הַשָּׁמַיִם וְאֶת הָאָרֶץ וּבַיּוֹם הַשְּׁבִיעִי שָׁבַת וַיִּנָּפַשׁ: |
| **מְחַלֲלֶיהָ** מוֹת יוּמָת כִּי כָּל הָעֹשֶׂה בָהּ מְלָאכָה וְנִכְרְתָה הַנֶּפֶשׁ הַהִוא מִקֶּרֶב עַמֶּיהָ: |  |
| לדעת כי אני ה' מקדשכםקדש היא לכם**מחלליה** מות יומתונכרתה הנפש ההיא מקרב עמיה(פניה לישראל בגוף שני) | ששת ימים יעשה מלאכה; כי ששת ימים עשה..קדש לה'כל העשה מלאכה מות יומת(פניה לישראל בגוף נסתר). |

בטבלה אנחנו רואים איך שתי סוגי השבתות מופיעים לנו ביחד בתוך הפרשיה. נראה שאפשר לאפיין כל אחת מהשבתות, שבת של ישראל (קדושת ישראל)-"**כי אני ה' מקדישכם"**. ושבת של ה'- "**קדש לה'".** בשתי השבתות יש "**מחלליה מות יומת"** אבל בשבת של ישראל יש גם "**ונכרתה הנפש ההיא".** כלומר בגלל שזה שבת של ישראל וקדושת ישראל, ומי שלא שומר אותה הוא פוגע בקדושה של ישראל שהיא נשמרת ע"י השבת.

הפניה בשבת של ישראל היא בגוף שני לעומת השבת של ה' שהיא בגוף שלישי, כי יש שוני בנושא.

פרשיית כי תשא חושפת בפנינו שני יעדים של השבת, אחד זה קדושת ישראל ואחד קדושת הקב"ה. ההוכחה לך יכולה להיות בזיקה של קדושת ישראל למשהו שמתקשר לקדושת ישראל. וגם זיקה לקדושה של בריאת העולם-

**השוואת שבת המשכן (קדושת ישראל) לברית מילה**

|  |  |
| --- | --- |
| **שבת – שמות לא,יב-יד** | **מילה – בראשית יז,ט-יד** |
| ויאמר ה' אל משה לאמרואתה | ויאמר אלהים אל אברהםואתה |
| דבר אל בני ישראל לאמר |  |
| אך את שבתתי תשמרו | את בריתי תשמר…המול לכם כל זכר |
| כי אות היא ביני וביניכם לדרתיכם | והיה לאות ברית ביני וביניכם |
| כי כל העשה בה מלאכה ונכרתה הנפשה ההיא מקרב עמיה  | ונכרתה הנפש ההיא מעמיה |

נראה שיש זיקה ברורה בין פרשת המילה לבין פרשת השבת של ישראל, ונראה שהמוקד הוא קדושת ישראל.

עש"ן- עולם, שנה ונפש. שלושה מימדים של כל התרחשות בעולם. התורה מבקשת מאיתנו ליצור קדושה בכל אחד מהממדים הללו, יש רגע אחד שבו שלושת הממדים מתרחשים ביחד במרחב הקדושה בזמן שהכהן הגדול נכנס לקודש הקודשים ביום הכיפורים. הזמן האדם והמקום הכי קדושים באותו זמן. אנחנו כיהודים נדרשים ליצור קדושה במקום בזמן ובאדם, המשכן יוצר קדושה במקום- קודש הקודשים, ובאדם-כהנים, אבל לא בזמן. השבת משלימה את שלושת הקדושות שאנחנו צריכים ליצור כדי שה' ישכון בתוכנו. וככה אנחנו רואים כבר את הקשר הראשון של השבת והמשכן ואת ההשלמה שהיא יוצרת ע"י הקדושה שהיא יוצרת אצלנו בממד הזמן.

נראה שהשבת הראשונה של כי תשא – שבת של קדושת ישראל, היא קשורה להשלמה הזאת שמייצרת את הקדושה בכל הממדים השונים אצל האדם.

ננסה לבחון את הקשר של השבת השניה אל המשכן מתוך ההשוואה לעשרת הדיברות-

**השוואת שבת המשכן (חלק שני) לשבת עשרת הדיברות**

|  |  |
| --- | --- |
| **שבת – המשכן (שמות לא,טו-יז)** | **שבת – עשרת הדברות** |
|  | (ח) זָכוֹר אֶת יוֹם הַשַּׁבָּת לְקַדְּשׁוֹ: |
| (טו) שֵׁשֶׁת יָמִים יֵעָשֶׂה מְלָאכָה וּבַיּוֹם הַשְּׁבִיעִי שַׁבַּת שַׁבָּתוֹן קֹדֶשׁ לַד'  | (ט) שֵׁשֶׁת יָמִים תַּעֲבֹד וְעָשִׂיתָ כָּל מְלַאכְתֶּךָ: (י) וְיוֹם הַשְּׁבִיעִי שַׁבָּת לַד' אֱלֹהֶיךָ |
| כָּל הָעֹשֶׂה מְלָאכָה בְּיוֹם הַשַּׁבָּת מוֹת יוּמָת:  | לֹא תַעֲשֶׂה כָל מְלָאכָה אַתָּה וּבִנְךָ וּבִתֶּךָ עַבְדְּךָ וַאֲמָתְךָ וּבְהֶמְתֶּךָ וְגֵרְךָ אֲשֶׁר בִּשְׁעָרֶיךָ: |
| (טז) וְשָׁמְרוּ בְנֵי יִשְׂרָאֵל אֶת הַשַּׁבָּת לַעֲשׂוֹת אֶת הַשַּׁבָּת לְדֹרֹתָם בְּרִית עוֹלָם: (יז) בֵּינִי וּבֵין בְּנֵי יִשְׂרָאֵל אוֹת הִוא לְעֹלָם |  |
| כִּי שֵׁשֶׁת יָמִים עָשָׂה ד' אֶת הַשָּׁמַיִם וְאֶת הָאָרֶץ וּבַיּוֹם הַשְּׁבִיעִי שָׁבַת וַיִּנָּפַשׁ: | יא) כִּי שֵׁשֶׁת יָמִים עָשָׂה ד' אֶת הַשָּׁמַיִם וְאֶת הָאָרֶץ אֶת הַיָּם וְאֶת כָּל אֲשֶׁר בָּם וַיָּנַח בַּיּוֹם הַשְּׁבִיעִי  |
|  | עַל כֵּן בֵּרַךְ ד' אֶת יוֹם הַשַּׁבָּת וַיְקַדְּשֵׁהוּ: |

ספר שמות פרק לה

(א) וַיַּקְהֵל משֶׁה אֶת כָּל עֲדַת בְּנֵי יִשְׂרָאֵל וַיֹּאמֶר אֲלֵהֶם אֵלֶּה הַדְּבָרִים אֲשֶׁר צִוָּה ד' לַעֲשׂת אֹתָם:

(ב) שֵׁשֶׁת יָמִים תֵּעָשֶׂה מְלָאכָה וּבַיּוֹם הַשְּׁבִיעִי יִהְיֶה לָכֶם קֹדֶשׁ שַׁבַּת שַׁבָּתוֹן לַד' כָּל הָעֹשֶׂה בוֹ מְלָאכָה יוּמָת:

(ג) לֹא תְבַעֲרוּ אֵשׁ בְּכֹל משְׁבֹתֵיכֶם בְּיוֹם הַשַּׁבָּת:

פה אנחנו רואים בהשוואה, שבשבת הזאת נראה שהיא נפתחת בתיאור של עבודה שישה ימים. התפקיד של השבת הזאת היא שחזור של ששת ימי הבריאה ואז ביום השביעי שביתה כמו שהקב"ה שבת. וככה לשחזר את זה כל שבוע מחדש, השבת השנייה באה להנכיח את ה' כבורא עולם. כדי להבין את הקשר של השבת הזו לפרשיית המשכן אנחנו צריכים להתבונן בפרשת בניית המשכן-

השוואת הבריאה לבניית המשכן

**שמות פרק לט-מ:**

**(לב) וַתֵּכֶל כָּל עֲבֹדַת מִשְׁכַּן אֹהֶל מוֹעֵד וַיַּעֲשׂוּ בְּנֵי יִשְׂרָאֵל כְּכֹל אֲשֶׁר צִוָּה ד' אֶת משֶׁה כֵּן עָשׂוּ: (לג) וַיָּבִיאוּ אֶת הַמִּשְׁכָּן אֶל משֶׁה אֶת הָאֹהֶל וְאֶת כָּל כֵּלָיו קְרָסָיו קְרָשָׁיו בְּרִיחָו וְעַמֻּדָיו וַאֲדָנָיו[...] (לה) אֶת אֲרוֹן הָעֵדֻת וְאֶת בַּדָּיו וְאֵת הַכַּפֹּרֶת [...] (מא) אֶת בִּגְדֵי הַשְּׂרָד לְשָׁרֵת בַּקֹּדֶשׁ אֶת בִּגְדֵי הַקֹּדֶשׁ לְאַהֲרֹן הַכֹּהֵן וְאֶת בִּגְדֵי בָנָיו לְכַהֵן: (מב) כְּכֹל אֲשֶׁר צִוָּה ד' אֶת משֶׁה כֵּן עָשׂוּ בְּנֵי יִשְׂרָאֵל אֵת כָּל הָעֲבֹדָה: (מג) וַיַּרְא משֶׁה אֶת כָּל הַמְּלָאכָה וְהִנֵּה עָשׂוּ אֹתָהּ כַּאֲשֶׁר צִוָּה ד' כֵּן עָשׂוּ וַיְבָרֶךְ אֹתָם משֶׁה: [...] (טז) וַיַּעַשׂ משֶׁה כְּכֹל אֲשֶׁר צִוָּה ד' אֹתוֹ כֵּן עָשָׂה: (לג) וַיָּקֶם אֶת הֶחָצֵר סָבִיב לַמִּשְׁכָּן וְלַמִּזְבֵּחַ וַיִּתֵּן אֶת מָסַךְ שַׁעַר הֶחָצֵר וַיְכַל משֶׁה אֶת הַמְּלָאכָה:**

נתבונן בהשוואה דרך הטבלה-

|  |  |
| --- | --- |
| **הבריאה** | **המשכן** |
| ויעש' (א,ז,טז,כה…) | ועשו לי מקדש…ועשו ארון…ועשית שלחן. |
| ויכלו השמים והארץ וכל צבאם; ויכל אלהים ביום השביעי מלאכתו… | ויכל משה את המלאכה (מ,לג); ותכל כל עבדת משכן אהל מועד (לט,לב) |
| וירא א' את כל אשר עשה והנה טוב מאד | 'וירא משה את כל המלאכה והנה… (לט,מג) |
| ויברך א' את יום השביעי | 'ויברך אתם משה' (לט,מג). |

אפשר לראות שהמילה עשייה חוזרת הרבה בשני התיאורים, החגיגיות של סיום המלאכה של הבריאה והמשכן, בתיאור של "ויכולו". ההתבוננות על כל המלאכה שנעשה והברכה בסוף. אי אפשר להתעלם מכך שהמשכן הוא סוג של שחזור של בריאת העולם. משכן כגילוי של בריאת העולם. "ועשו לי מקדש ושכנתי בתוכם" העולם הוא בית של הקב"ה בשביל כל העולם מאז ימי בראשית, והמשכן הוא הבית הפרטי של הקב"ה ששם הוא שוכן רק בשביל עם ישראל.

הזיקה של המשכן אל הבריאה קשורה לבית שנבנה עבור הקב"ה, והיא גם קשורה לשבת השנייה שהיא בזיקה אל בריאת העולם ומשחזרת אותו. וככה יש קישור בין הבריאה המשכן והשבת, בין הבית לקב"ה לבין סיפור הבריאה לבין השבת. אפשר גם להבין עכשיו את הקשר של מלאכות המשכן לשבת, כי אחרי שה' ברא את העולם הוא שבת ביום השביעי, כך אנחנו שבונים את המשכן צריכים לשבות ביום השביעי מהמלאכות שעשינו.

בעצם לשבת יש משמעות כפולה, ושתיהן מתקשרות אל המשכן. הראשונה מתקשרת בממד של הקדושה ומשלימה את הממד השלישי של הזמן שחסר לעולם שנה ושנפש.

השבת השנייה מכוננת את הזיכרון של הקב"ה כבורא את העולם, ובהקשר של המשכן זה מחזק את העובדה שהמשכן הוא גם בריאה. והשבת משחזרת את השביתה של הקב"ה מבראשית גם בבריאת המשכן.

נסיים עם דבריו של השם שמקשר גם בין השבת למשכן בעולם שנה ונפש בצורה קצת שונה-

**ספר שם משמואל - פרשת פקודי - פקודי ופרה שנת תר"פ**

**ולפי האמור יש ליתן טעם שאין מלאכת המשכן דוחה שבת, אחרי שהגדנו כי שלשה אלה, שבת בשנה, ומשכן בעולם, דם ונפש שבאדם, בחד מתקלא סלקי, ותכלית הבריאה בשלשה אלה הוא האדם תכלית הבריאה, וע"כ כמו שהמשכן שבעולם מיישר את האדם להיות דומה לו שהמקיף יטפל להתכלית, וע"כ נקרא משכן העדות, ומשה צוה לעשות את הכלים תחילה כנ"ל, כן יהי' האדם דומה לו שכל עניני המקיפים והלבושים שבו יטפלו לנקודה הפנימית שבו, וכל רעיונותיו וכל דמיון וציור שבו ישקע בו, זה עצמו עושה השבת שבשנה, ובשבת אין צורך למלאכת המשכן, ע"כ אין דוחה את השבת:**

ר' נחמן אומר שהאדם יכול לבחור איך יראו ימי החול שלו, האם הם יראו כמו 39 מלאכות המשכן שלאחריהם מגיעה השבת או שהם ייראו כמו 39 מלקות של האדם שאחריהם מגיעה מנוחה. כלומר בעובדה שהמלאכות האסורות בשבת הם על פי המשכן, חז"ל רצו לרמז לנו שימי החול שלנו יכולים להיות עבורנו כמו מה שהיה המשכן עבור בני ישראל. אם אדם קם לעבודה כמו אדם שקם לבנות את המשכן אז ככה גם יראה השבוע שלו אבל אם אדם קם ומתייחס למלאכות שלו כמו עבדות וצרות אז השבוע שלו ייראה בהתאם. ר' נחמן מלמד אותנו שההסתכלות על המלאכות כמו מלאכות של המשכן, נותן שתי משמעויות למלאכה, גם נותן לה תכלית וגם מנכיח את הקב"ה בתוכם.

אם אדם לא יתייחס אל המלאכות שלו כמלאכות משכן אז הפער שיהיה לו בין השבת והמנוחה לשאר השבוע גדול מדי, אבל אם אדם נזכר שהמלאכות שלו במהלך שבוע צריכים להזכיר לו את המשכן אז התודעה שלו משתנה לתודעה של בניית משכן וככה השבת שלו תראה פחות רחוקה ומובן לנו באמת איך השבת והמשכן קשורים אחד לשני.

שנזכה לבנות כל אחד את המשכן,

שבת שלום!

ניגון לשבת- "אל אדון" ברסלב-

https://www.youtube.com/watch?v=cJQjRbU00Ns